Юлия Друнина
Жалко
пролетта е близко…

Превод от руски: Константин Павлов, —

chitanka.info

Жалко — пролетта е близко,

а заминавам в града.

По езерата планински

звънко се пука леда.

Над равнината хълмиста

стапят се преспите сняг,

вятърът става неистов,

както кръвта — в своя бяг.

Трудно се вечер заспива,

слушам как тихо в нощта

тесните пъпки избиват

в неукротими листа.

Нега по зимния спомен

в пролетна радост искри…

Гарван комично достоен

гази в следите от ски.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.